Държавен вестник, бр. 58, 2025 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  58
2. нравствените и професионалните ка­
чества на кандидатите и тяхната квалифи­
кация и опит; 
3. специфичната подготовка и качества, 
както и мотивацията им за заемане на съот­
ветната длъжност; 
4. концепцията на кандидатите.
Член 5
Публичност на заседанията на Номинацион­
ната комисия
(1) Заседанията на Номинационната коми­
сия са открити за представители на медиите.
(2) Заседанията на Номинационната коми­
сия се записват и излъчват в реално време на 
интернет страницата на Народното събрание.
(3) Кандидатите и други лица, присъст­
ващи на заседанието на Номинационната 
комисия, включително представители на 
медиите, са длъжни да спазват реда за про­
веждане на заседанието съгласно указанията 
на председателстващия заседанието член на 
Номинационната комисия и да не нарушават 
хода на срещата. Лице, което наруши реда за 
провеждане на заседанието, се отстранява от 
него с решение на Номинационната комисия.
Член 6 
Номиниране на кандидати за членове на Ко­
мисията за противодействие на корупцията
(1) Мотивирани предложения за кандидати 
за членове на Комисията за противодействие 
на корупцията се правят от народни предста­
вители или от юридически лица с нестопанска 
цел в обществена полза.
(2) След приемането на настоящите правила 
Комисията по превенция и противодействие 
на корупцията на Народното събрание пуб­
ликува в срок до 3 дни покана за внасяне на 
предложения за кандидати за членове на Ко­
мисията за противодействие на корупцията на 
интернет страницата на Народното събрание.
(3) Мотивирани предложения за кандидати 
за членове на Комисията за противодействие 
на корупцията се отправят писмено до На­
родното събрание не по-късно от 7 дни след 
публикуването на поканата.
(4) Мотивираните предложения се прид­
ружават от:
1. подробна професионална биография;
2. подробни писмени мотиви относно 
професионалните и нравствените качества 
на кандидатите;
3. документи, доказващи изискванията за 
заемане на длъжността;
4. писмено съгласие на кандидатите.
(5) В срок до 3 месеца преди изтичане на 
мандата на Комисията за противодействие 
на корупцията Комисията по превенция и 
противодействие на корупцията отправя 
публична покана за внасяне на предложения 
за кандидати за следващи членове на Ко­
мисията за противодействие на корупцията. 
Предложенията за членове на Комисията за 
противодействие на корупцията се внасят 
писмено в Народното събрание не по-рано 
от три месеца и не по-късно от два месеца 
преди изтичането на мандата на комисията.
(6) В случай на предсрочно прекратяване 
на правомощията на член на Комисията за 
противодействие на корупцията и след пуб­
лична покана от Комисията за превенция и 
противодействие на корупцията предложения 
за кандидати за следващ член на Комисията 
за противодействие на корупцията трябва да 
бъдат подадени писмено в Народното събра­
ние не по-късно от 7 дни след публикуването 
на поканата.
Член 7
Публично оповестяване на документи
(1) Мотивираните предложения за канди­
датите, заедно с документите по чл. 6, ал. 4 
от настоящите правила, се публикуват в срок 
до два работни дни от получаването им на 
интернет страницата на Народното събрание. 
Публикуват се и името и мотивите на лицето, 
което предлага кандидата.
(2) Публикуването на предложенията и 
документите по ал. 1 се извършва в съответ­
ствие с изискванията на Закона за защита 
на личните данни и Закона за защита на 
класифицираната информация.
Член 8
Събиране на допълнителна информация
(1) В рамките на 7 дни след публикуване­
то на номинациите по чл. 7 всеки кандидат 
трябва да подаде пред Номинационната ко­
мисия писмена концепция за своята работа 
като член на Комисията за противодействие 
на корупцията, както и декларация за не­
съвместимост и декларация за имущество и 
интереси в съответствие със Закона за про­
тиводействие на корупцията. Всички концеп­
ции и декларации се публикуват на интернет 
страницата на Народното събрание в рамките 
на три работни дни след изтичането на срока 
по изречение първо.
(2) След отправена публична покана от 
Номинационната комисия и в срок от 7 дни 
юридически лица с нестопанска цел в об­
ществена полза, висши училища и научни 
организации могат да подадат становища 
относно съответен кандидат, включително 
въпроси, които да бъдат отправени към него. 
Анонимни становища не се разглеждат.
(3) Номинационната комисия уведомява 
Комисията за разкриване на документите и 
за обявяване на принадлежност на български 
граждани към Държавна сигурност и разуз­
навателните служби на Българската народна 
армия за лицата, подлежащи на проверки, 
като резултатите от същите се публикуват 
не по-късно от 7 дни след получаването на 
информацията.